 Kurzusleírás (tematika)
	Kurzus neve:  Digitális Múzeum 2

	A kurzus oktatója/i, elérhetősége(i): Ruttkay Zsófia, Bényei Judit ruttkay@mome.hu, benyeij@mome.hu 

	Kód:

	Tantervi hely:

	Javasolt félév: tavaszi
	Kredit: 5

	Tanóraszám: 48
Egyéni hallgatói munkaóra: 24

	Kapcsolt kódok:
	Típus: szeminárium/ /gyakorlat/konzultáció  - a kurzus során kb. ¼-1/2-1/4  részben
	Szab.vál-ként felvehető-e?
igen, BA2-3 és MA1-2 hallgatóknak, de az igényelt kompetenciák szerinti számban csak. 
	Szab.vál. esetén sajátos előfeltételek:
A kurzusra a Digitális Múzeum 1-et végzett hallgatók előnyben részesülnek. Azok helyét tölthetik be bizonyos szakokról hallgatók, akik nem folytatják. Illetve még 4 új hallgatót tudunk felvenni a könyvtári projektre.


	A kurzus kapcsolatai (előfeltételek, párhuzamosságok): A Digitális Múzeum 1 folytatásának tekinthető, ugyanis a kurzus során az ott  keletkezett koncepciók szerint kerül sor fejlesztésre, prototípus elkészítésére.  Bekapcsolódó hallgatóknak előny, de nem előfeltétel, korábbi DiMu1 kurzus. 

	A kurzus célja és alapelvei: 
A kurzus célja, hogy gyakorlati ismereteket nyújtson a művészeti és tudományos élmény-, illetve ismeretszerzés kiteljesítésének lehetőségeiről a legújabb, digitális technológiai eszközök segítségével. Továbbá a hallgató tapasztalat alapján tanulja meg az alkalmazás fejlesztés fázisait, a co-design módszerét, illetve az interdiszciplináris projekt munkát.  A félév során a BTM mint kulturális örökség partner számára az előző félévben javasolt projekteken (azok egy részén) dolgoznak tovább csapatok.  Továbbá új projekt is indul: a MOME Könyvtár számára mobil kölcsönző app, és egyéb, a könyvtári tájékozódást, tartalomelérést megkönnyítő  szolgáltatások, ugyancsak mobilon. E feladat esetében az igények felmérése és a tervezés is feladat.
A félév során a hallgatók a BME programozó hallgatóival kibővült csapatokban dolgoznak, a feladatoknak megfelelő kompetenciákat képviseltetve (menedzser, tartalomfejlesztő, vizuális tervező, programozó). 



	Tanulási eredmények (fejlesztendő szakmai és általános kompetenciák):
A komplex tematika és tevékenységi formák során elérendő tanulási eredmények:
- könyvtár illetve BTM igényei, látogatói élményt  javító lehetséges  funkciók
· a digitális technológiák  tárházának és működési mechanizmusának  a megismerése (app, touchscreen, IoT, AR, VR, lokatív alkalmazás)
· funkció, felhasználói igények és technológiai lehetőségek valamint UX és  GUI (graphical user interface)  tervezés és fejlesztés mechanizmusa, egyes kompetenciák (UI, user testing, tartalomfejlesztés, ….) terén gyakorlat
· transzmedialitás elvének alkalmazása

Általános kompetenciák:
· empirikus esettanulmány metodológiája
· interdiszciplináris csapatmunka
· egy élő intézmény rendszerével, szakértőivel való megismerkedés, kommunikáció és problémamegoldás
· prezentáció
· írásbeli bemutatás
· képi dokumentáció (film, fotó)


	A kurzus keretében feldolgozandó témakörök, témák: 

A kurzus témái, eszközei: 
1. Elméleti ismeretek a mobil és egyéb digitális alap technológiákról.
2. A partner intézmény (MOME Könyvtár) megismerése, igények felmérése.
3. Saját kutatás és a klienssel való konzultációk után konceptuális tervjavaslat és ismertetése megadott kritériumok szerint (MOME Könyvtár).
 4. Interdiszciplináris  csapat formálás, timeline szerinti tervezés, konzultációk a mentorokkal. 
5. Dokumentáció készítés és prezentálás. 
6. Reflexió, kiértékelés: projektek és munkamódszer.



	A kurzus során alkalmazott KFI módszerek, eszközök:
 - elméleti alapozás – szakirodalom olvasás, előadás formájában
· empirikus megfigyelés, szakértői konzultáció / interjúk alapján problémafeltárás, diagnózis állítás
· célirányos problémamegoldás: innovatív alkalmazás konceptuális terve
· alkalmazás tervezés: UX,  UI, látvány, működtetési környezet,
· tervezés – fejlesztés menedzselése: együttműködési protokoll, user-centered design, erőforrások, dokumentálás
· tartalomfejlesztés,
· [bookmark: _GoBack]dokumentáció készítése bemutatáshoz és további használathoz / fejlesztéshez  is. 

	Tanulásszervezés/folyamatszervezés sajátosságai: 
   A 12 hét ütemezése:
1. hét: előadás
Felzárkóztatás újak számára: kulturális örökségközvetítés / múzeum a 21. század elején. Az IT forradalom és a múzeumi tradíció. A múzeumi digitalizáció  színterei. Elköteleződés / kompetencia felmérés.    
2. hét: csapatok formálása
A folytatólagos (BTM) és új projektek (MOME Könyvtár) bemutatása, kompetenciák szerint csapatok formálása.  Munkaterv, timeline, mérföldkövek. 
3-5. hét: fejlesztés, tartalomgyűjtés, grafikai tervek, koncepció tesztelés potenciális felhasználókkal – dokumentálás
6. hét: projektek prezentációja I , partnertől visszajelzés
7-10. hét: projekt alapú fejlesztési  tevékenység, tervezés, online felületen követhetően, szükség szerint konzultálva szakértőkkel, múzeumi és könyvtári mentorral, oktatókkal
11. hét dokumentálás elvei, dokumentáció készítés – werk film és teaser is lehetőség szerint
12. hét: próba prezentációk, dokumentáció véglegesítés


   A hallgatók tennivalói, feladatai:
ismeretszerzés, adatgyűjtés, probléma megfogalmazás, megoldási javaslatok / konceptuális tervek  ismertetése dedikált munka: grafikai feladat, szövegírás, werk és teaser film készítés, … interdiszciplináris csapatban tervezés, dokumentálás

A tanulás környezete: tanterem – külső helyszín (partner intézmény, esetleg további forrásgyűjtéshez célzott városi helyszínek, szakértők és források felkeresése) – virtuális felületen és személyes találkozók formájában projekt munka –  szakmai partnereknek vagy tágabb szakmai közönség előtt, külső helyszínen prezentáció   



	Értékelés:
(Több tanár és tanáronként külön értékelés esetén tanáronként megbontva)

   Teljesítendő követelmények:
1. rendszeres, aktív részvétel a közös  órákon, 
2. rendszeres és dokumentumokkal követhető részvétel a projekt munkában,
3. a részteljesítésekhez kapcsolódó dokumentumok folyamatos elkészítése, időben benyújtása és prezentálása,
4. a konzultálás során megbeszéltek érvényesítése a készülő munkában
5. félévzáró demonstrációs anyagok és dokumentáció elkészítése és prezentálása


Értékelés módja: 
A félév végén, a szakmai partnerek jelenlétében lezajló gyakorlati demonstráció és az elkészített dokumentáció benyújtása

    Az értékelés szempontjai (mi mindent veszünk figyelembe az értékelésben): 

· Aktív órai részvétel
· Aktív projekt munka, részfeladatok minősége
· Aktív részvétel a konzultációkon és kapcsolattartás a külső partnerekkel
· Félév végi demonstrációs anyag és dokumentáció benyújtása
· A félév záró prezentáció/gyakorlati demonstráció megtartása 


	
Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):  


	Kötelező irodalom: 
Az előző félév projekt dokumentációi. 

Ajánlott irodalom:
Ruttkay Zsófia,  German Kinga:  Digitális Múzeum, Múzeumi iránytű 12, MOKK –MOME, 2018. 
Bényei Judit, Ruttkay Zsófia: A kulturális örökség közvetítése digitális, interaktív technológiák segítségével. In Szociálpedagógia tanulmányok 2015/1-2., 36-52.o.
Bényei Judit – Ruttkay Zsófia: A múzeum megújítása a digitális technológiák korában, In: Antalóczy T. – Pörczy Zs. (szerk) Határtalan médiakultúra, Bp. Wolters Kluwer Complex Kiadó 2015. 

Simon, Nina: The Participatory Museum. Santa Cruz: Museum 2.0, 2010 http://www.participatorymuseum.org/read/


	Egyéb információk:

A kurzus csak akkor indul, ha a BTM-et érdekli legalább 3 projekt prototípussá fejlesztése. Ez csak a január 16-i záró prezentáció után derül ki. 

	Máshol/korábban szerzett tudás elismerése/ validációs elv:

· teljeskörű beszámítás/elismerés lehetséges
·  részleges beszámítás/elismerés lehetséges
· nincs lehetőség elismerésre/beszámításra

	Tanórán kívüli konzultációs időpontok és helyszín:
A partner intézménnyel egyeztetve, látogatás és egyéni konzultációk a helyszínen, anyaggyűjtés megbeszélés ottani szakértőkkel. 
BME partneri bemutatkozás, projekt börze, esetenként programozó hallgatóval ottani konzultáció.
Werk és teaser film elkészítése partner intézmény helyszínén (részben).




